Os colonos europeus que bi plegoron no plegoron sindembargo como población libre, porque plegoron con contratos de semi-esclavitut, ta pagar o suyo viache u en plegar-ie como parte d'una condena chudicial, encara que ista servitut teneba una durada limitada en o tiempo. Sindembargo, tamién plegaba a población esclava stricto sensu, que yera d'orichen africán y que a sobén plegaban a las colonias d'o sud, ta treballar en as grans plantacions. En 1670 nomás yeran 2.000 presonas en Virchinia, pero o suyo numero continó o suyo crecimiento, y s'aprobó bella norma que feba que a suya situación d'esclavitut fuese ta cutio, como en Virchinia u Maryland, transmitindo ixa situación a los suyos fillos. O 80% d'os esclavos africans (arredol de 350.000 presonas en 1763) viviban en os estaus d'o sud; en 1756 en Virchinia os africans yeran más d'o 40% d'a población, y en 1751 en Carolina d'o Sud más d'o 60%.